బాహుబలి సినిమాకు ప్రొడక్షన్ డిజైనర్గా పనిచేస్తున్న సెబు సిరిల్ ఈ సినిమాకు సంబంధించిన అనేక ఆసక్తికర విషయాలను మీడియాతో పంచుకున్నాడు. బాహుబలి సినిమాకు రోజుకు దాదాపు 2వేల మందికి పైగా పనిచేసేవారని సిరిల్ చెప్పాడు. బాహుబలి సినిమా ప్రారంభంలోనే ఐదు సంవత్సరాల పాటు వీరితో ఒప్పందం కుదుర్చుకున్నారని తెలిపాడు. బాహుబలి రెండు పార్టులకు పనిచేయడం... 10 సినిమాలకు పనిచేయడంతో సమానమని చెప్పాడు. తాను బాహుబలి కోసం ఇంజనీర్గా, ఆర్టిటెక్చర్గా కూడా మారాల్సొచ్చిందని నవ్వుతూ చెప్పుకొచ్చాడు. సెట్స్ వేయడానికి రోజుకు 500 నుంచి 2000 మంది పనిచేసేవారని సిరిల్ చెప్పడం విశేషం. బాహుబలి 2 సినిమాలోని ఒక్కో ఫ్రేమ్ ప్రేక్షకులను మైమరిపిస్తుందని, కచ్చితంగా హాలీవుడ్ రేంజ్ సినిమాగా బాహుబలి2 నిలుస్తుందని తెలిపాడు. ఏప్రిల్ 28, 2017న బాహుబలి 2 విడుదల కానుంది. అయితే ఈ సినిమా విడుదలపై పుకార్లు షికారు చేస్తున్నాయి. బాహుబలి 2 విడుదలలో ఎలాంటి మార్పు ఉండదని, అనుకున్న తేదీకి ఎట్టి పరిస్థితుల్లో విడుదలవుతుందని ఈ సినిమా టీం తేల్చేసింది.
bahubali sinimaaku production desinerga panichestunna sebu siril ee sinimaaku sambandhinchina aneka aasaktikara vishayaalanu meediatho panchukunnadu. bahubali sinimaaku rojuku daadaapu 2vela mandiki paiga panichesevaarani siril cheppaadu. bahubali sinima praarambhamlone aidu samvatsaraala paatu veeritho oppandam kudurchukunnarani telipaadu. bahubali rendu paartulaku panicheyadam... 10 sinimaalaku panicheyadamtho samaanamani cheppaadu. taanu bahubali kosam injaneergaa, artitecturga kuudaa maaraalsochindani navvutuu cheppukochadu. sets veyadaaniki rojuku 500 nunchi 2000 mandi panichesevaarani siril cheppadam visesham. bahubali 2 cinemaaloni okko frame prekshakulanu maimaripistundani, kachitamgaa halivud range sinimaga bahubali2 nilustundani telipaadu. epril 28, 2017na bahubali 2 vidudala kaanundi. ayithe ee sinima vidudalapai pukaarlu shikaru chestunnayi. bahubali 2 vidudalalo elanti maarpu undadani, anukunna teedeeki etty paristhitullo vidudalavutundani ee sinima teem telchesindi.